id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms id nl ms nl id eo en ms en id id ms nl ms id ms ms id id id ms id id id id ms ms ms id id de ms ms id az fr id fi ms en ms ms ms id id id id id id id ms ms ms ms id id ms id id ms de id id ms ms id id hy hy hy ms ms en en en en en en en id id id id id en id id jv ms id id it es id id en id ms ms ms ms ms ms
Bersetubuh Ketika Hamil, Adakah Ia Selamat Untuk Bayi? - Hello Doktor
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Kehamilan • 3 bulan
Masih suami Dan isteri pasang berapa hari boleh dapat tau mengandung......
Lihat 0 lagi kiriman
Semua komen ada di sini
Ibu Mengandung Takut Nak Bersama Suami? Ini Manfaat Bersetubuh Ketika Hamil
Ditulis oleh Mohammad Nazri Zulkafli Disemak pada 27/04/2022
Disemak secara perubatan oleh Dr. Joseph Tan
Persoalan berkenaan dengan bersetubuh ketika hamil sering bermain di fikiran pasangan.
Pasti anda bimbang jika aktiviti tersebut boleh mempengaruhi tahap kesihatan anak yang dikandung.
Mungkin ramai yang malu untuk bertanyakan persoalan tersebut kepada doktor. Namun, aktiviti seksual boleh mempengaruhi tahap kesihatan individu secara menyeluruh.
Artikel ini akan membincangkan perihal persoalan “selamat ke untuk ibu dan bayi dalam kandungan?”. Teruskan membaca untuk mengetahuinya dengan lebih lanjut.
Untuk mendapatkan lebih banyak info tentang Kehamilan, sila dapatkannya di sini.
Kelebihan bersetubuh ketika hamil
Selain daripada menyeronokkan, hubungan kelamin sewaktu hamil dapat memberikan kebaikan dari aspek fisiologi dan psikologi buat kedua-dua pasangan.
Hubungan seks boleh membakar kalori yang banyak. Ia membolehkan anda dan pasangan anda untuk kekal aktif di kala sarat berbadan dua. Aktiviti fizikal merupakan aspek penting yang perlu dijaga oleh bakal ibu kerana ia boleh membantu mencegah diabetes gestasi, preeklampsia dan sakit belakang kronik
Sewaktu mengandung, jumlah darah yang mengalir ke bahagian kemaluan anda meningkat. Ini bermakna, hubungan kelamin dalam tempoh ini dapat memberikan anda orgasme yang lebih baik. Hormon endorfin akan dirembeskan setiap kali anda orgasme dan ini akan membuatkan anda gembira dan berasa tenang
Bersetubuh ketika hamil dapat memelihara hubungan emosi yang baik di antara anda dan pasangan. Ini dapat memberikan sokongan emosi dan mental dalam menempuh 40 minggu fasa kehamilan si ibu
Gunakan kalkulator ini untuk menentukan tarikh akhir anda. Walau bagaimanapun, ini hanyalah anggaran semata-mata! Kebanyakan wanita akan melahirkan anak dalam masa seminggu sebelum atau selepas tarikh ini.
Hari pertama haid terakhir anda
Mempunyai keinginan bersama suami ketika hamil adalah sesuatu yang boleh dianggap normal.
Anda tidak perlu malu memandangkan kebanyakan wanita mempunyai persoalan yang sama. Siapa tidak risau kalau apa-apa boleh jadi pada si kecil, kan?
Walau bagaimanapun, sebelum menerjah bagi mengecapi kenikmatan seksual, pastikan anda mendapatkan segala maklumat mengenainya daripada doktor anda.
Adakah zakar suami akan menujah fetus yang sedang membesar?
Ini adalah spekulasi yang berkemungkinan lahir daripada imaginasi manusia.
Ketika bayi anda sedang membesar di dalam perut, terdapat beberapa lapisan otot dalam janin yang melindungi bayi.
Ia membesar di dalam kantung yang dipenuhi cecair amniotik. Ini bermakna, walau kuat mana tujahan suami anda sekalipun semasa bersetubuh ketika hamil, cecair tersebut dapat melindungi bayi anda dengan baik.
Cumanya, anda mungkin berasa tidak selesa dengan hubungan seks tersebut maka cubalah posisi yang berbeza dan pilih mengikut tahap keselesaan anda.
Pemakaian kondom amat digalakkan bagi mencegah penyakit transmisi seksual.
Jangkitan kuman ketika anda sedang hamil boleh menyebabkan masalah kesihatan yang serius buat anda dan bayi.
Jika pasangan anda telah didiagnosis dengan penyakit tersebut, elakkan daripada melakukan sebarang bentuk hubungan intim (oral, anal atau melalui faraj) bagi mengelakkan komplikasi terhadap perkembangan bayi anda.
Jika anda ingin berhubungan kelamin ketika hamil pasangan yang baru, gunakan kondom. Nyawa anda dan bayi anda adalah lebih penting daripada nikmat yang boleh dikecapi dengan seks tanpa pelindungan.
Ada ke tempoh larangan bagi bersetubuh ketika hamil?
Ada. Doktor mungkin akan menggalakkan anda untuk tidak melakukan hubungan seks semasa hamil jika:
Anda mengalami pendarahan melalui faraj
Anda mengalami kebocoran cecair amniotik
Serviks anda terbuka awal
Terdapat uri yang menutupi bukaan serviks anda. Keadaan ini dipanggil sebagai placenta praevia
Anda mempunyai sejarah kelahiran pramatang
Walaupun masih berada dalam trimester kedua, bayi boleh mengingati suara mereka yang sering bercakap kepadanya.
Namun, jangan risau. Si manja tidak akan ingat anda ada bersama suami semasa mengandungkan mereka.
Jika anda takut untuk melakukan hubungan seks, tanyakan soalan kepada doktor anda pada temu janji yang seterusnya.
Usah malu! Bukan anda seorang sahaja yang mempunyai keinginan untuk mengadakan hubungan intim ketika mengandung. Ia merupakan naluri semula jadi manusia yang dirasai oleh setiap individu.
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Sex during pregnancy: What’s OK, what’s not. https://www.mayoclinic.org/healthy-lifestyle/pregnancy-week-by-week/in-depth/sex-during-pregnancy/art-20045318. Diakses pada 23 Oktober 2019
Sex during pregnancy. https://www.marchofdimes.org/pregnancy/sex-during-pregnancy.aspx. Accessed Apr 27, 2022.
Sex during pregnancy. https://kidshealth.org/en/parents/sex-pregnancy.html. Accessed Apr 27, 2022.
Sex during pregnancy. https://www.ucsfhealth.org/education/sex-during-pregnancy. Accessed Apr 27, 2022.
Sex During Pregnancy: Your Questions Answered. https://health.clevelandclinic.org/sex-during-pregnancy-your-questions-answered/. Accessed Apr 27, 2022.
The Truth About Sex During Pregnancy. https://www.winchesterhospital.org/health-library/article?id=43945. Accessed Apr 27, 2022.
Sex during pregnancy: questions and concerns. https://www.nct.org.uk/pregnancy/relationships-sex/sex-during-pregnancy-questions-and-concerns. Accessed Apr 27, 2022.
Jangan Ambil Mudah Masalah Urat Simpul Semasa Hamil! Ini Keadaan PERIT Yang Dialami Bakal Ibu
Punca Sakit Kepala Semasa Hamil Berbeza Setiap Trimester, Ini Cara Rawatannya!
Ditulis oleh Mohammad Nazri Zulkafli Disemak pada 27/04/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.